**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO NR. 5TS-395 „DĖL PRITARIMO PROJEKTUI „BENDRAUJAME, ATRANDAME, SUSIPAŽĮSTAME, TOBULĖJAME” IR** **JO DALINIO** **FINANSAVIMO“ PAKEITIMO**

2020 m. gruodžio 10 d. Nr. 34-599

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Naujosios Kirsnos jaunimo užimtumo centro 2020-12-04 prašymą „Dėl paramos perkėlimo“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2020 m. birželio 19 d. sprendimą Nr. 5TS-395 „Dėl pritarimo projektui „Bendraujame, atrandame, susipažįstame, tobulėjame“ ir jo dalinio finansavimo“ ir jo 1 punktą išdėstyti taip:

 „1. Pritarti Naujosios Kirsnos jaunimo užimtumo centro projektui „Bendraujame, atrandame, susipažįstame, tobulėjame“ ir numatyti 2021 m. Lazdijų rajono savivaldybės biudžete ne daugiau kaip 347,74 Eur projekto tinkamų finansuoti išlaidų.“.

1. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO NR. 5TS-395 „DĖL PRITARIMO PROJEKTUI „BENDRAUJAME, ATRANDAME, SUSIPAŽĮSTAME, TOBULĖJAME” IR** **JO DALINIO** **FINANSAVIMO“ PAKEITIMO“**

**AIŠKINAMASIS RAŠTAS**

2020-12-07

Lazdijų rajono savivaldybės tarybos sprendimo projektas Dėl Lazdijų rajono savivaldybės tarybos 2020 m. birželio 19 d. sprendimo Nr. 5TS-395 „Dėl pritarimo projektui „Bendraujame, atrandame, susipažįstame, tobulėjame“ ir jo dalinio finansavimo” pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Naujosios Kirsnos jaunimo užimtumo centro 2020-12-04 prašymą „Dėl paramos perkėlimo“.

Šio sprendimo tikslas – pakeisti Lazdijų rajono savivaldybės tarybos 2020 m. birželio 19 d. sprendimą Nr. 5TS-395 „Dėl pritarimo projektui „Bendraujame, atrandame, susipažįstame, tobulėjame“ ir jo dalinio finansavimo“ ir jo 1 punktą išdėstyti taip: „1. Pritarti Naujosios Kirsnos jaunimo užimtumo centro projektui „Bendraujame, atrandame, susipažįstame, tobulėjame“ ir numatyti 2021 m. Lazdijų rajono savivaldybės biudžete ne daugiau kaip 347,74 Eur projekto tinkamų finansuoti išlaidų.“.

Naujosios Kirsnos jaunimo užimtumo centras parengė projektą „Bendraujame, atrandame, susipažįstame, tobulėjame“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Bendra projekto „Bendraujame, atrandame, susipažįstame, tobulėjame“ vertė – 6954,82 Eur (į šią sumą įskaitant PVM).

Naujosios Kirsnos jaunimo užimtumo centras 2020 m. birželio mėn. prašė Lazdijų rajono savivaldybės prisidėti prie projekto įgyvendinimo ir skirti 347,74 Eur projekto veikloms finansuoti.

Buvo planuojama, kad 2020 metais Naujosios Kirsnos jaunimo užimtumo centras organizuos dviejų dienų kelionę „Jaunimas ir tradicinės šventės Lietuvoje“, išvyką maršrutu Trakai–Kernavė ,,Vytauto ir totorių bei karaimų palikimas Lietuvoje“, jaunimo išvyką „Kultūros sostinė. Ar mūsų miestai pritaikyti laisvalaikiui?“ bei šventę-sportines varžybas „Bendraujame, atrandame, susipažįstame, tobulėjame“, tačiau dėl paskelbtos ekstremaliosios situacijos ir karantino dėl COVID-19 pandemijos šių veiklų nebuvo galima įgyvendinti.

Naujosios Kirsnos jaunimo užimtumo centras 2020 m. gruodžio 4 d. kreipėsi į Lazdijų rajono savivaldybę dėl skirtų lėšų projektui įgyvendinti perkėlimo į 2021 m., t. y. numatytas lėšas – 347,74 Eur (projekto tinkamų finansuoti išlaidų) skirti iš 2021 metų Lazdijų rajono savivaldybės biudžeto.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė